চিরঞ্জীবীর ‘গডফাদার’-এ পুরী জগন্নাথ

মেগাস্টার চিরঞ্জীবীর সঙ্গে কাজ করতে চলেছেন ‘লাইগার’ ছবির পরিচালক পুরী জগন্নাথ।না,পরিচালকের ছবিতে কাজ করবেন না মেগাস্টার।বরং তাঁর সঙ্গে প্রথমবার স্ক্রিন শেয়ার করতে চলেছেন পুরী জগন্নাথ।পুরোদমে চলছে চিরঞ্জীবীর আগামী ছবি ‘গডফাদার’-এর শ্যুটিং।ছবিতে তেলুগু মেগাস্টারের সঙ্গে অভিনয় করছেন সত্যদেব ও নয়নতারা।পাশাপাশি ‘গডফাদার’-এ ক্যামিও রোলে নজর কাড়বেন ভাইজান সলমন খানও।এখানেই শেষ নয়,গডফাদার নিয়ে মিলেছে নয়া ট্যুইস্ট।ছবিতে একটি বিশেষ চরিত্রে অভিনয় করবেন পুরী জগন্নাথও।শনিবার সকালেই ‘গডফাদার’-এর সেটে চিরঞ্জীবীর সঙ্গে যোগ দিয়েছেন তিনি।সুখবরটি জানিয়ে ট্যুইট করেছেন স্বয়ং চিরঞ্জীবী। শ্যুটিংয়ের ছবিও শেয়ার করেছেন তিনি যেখানে অভিনেতাকে দেখা যাচ্ছে জেল খাটা আসামীর পোশাকে।

నర్సీపట్నం నుంచి ఓ కుర్రాడు,వెండితెర పైన నటుడిగా వెలుగు వెలగాలని,హైదరాబాద్ వచ్చాడు.ఒకటి అరా వేషాలు వేసాడు ఇంతలో కాలం చక్రం తిప్పింది.స్టార్ డైరెక్టర్ అయ్యాడు.కానీ అతని మొదటి కల అలా మిగిలిపోకూడదు కదా..అందుకే
introducing my @purijagan in a special role,from the sets of #Godfather pic.twitter.com/8NuNuoY33j

— Chiranjeevi Konidela (@KChiruTweets) April 9, 2022

মোহনলাল অভিনীত মালায়লম ছবি ‘লুসিফার’-এর তেলুগু রিমেক ‘গডফাদার’  করছেন পরিচালক মোহন রাজা।ছবি ঘিরে চিরঞ্জীবীর ভক্তদের প্রত্যাশা রয়েছে তুঙ্গে।তবে ‘গডফাদার’ মুক্তি পেতে এখনও অনেক দেরি,তার আগেই ২৯এপ্রিল পর্দায় আসছে মেগাস্টারের নতুন ছবি ‘আচার্য’।ছবিতে একসঙ্গে দেখা যাবে চিরঞ্জীবী ও রামচরণকে।ছবির দুই নায়িকা কাজল আগরওয়াল ও পূজা হেগড়ে।পাশাপাশি আচার্য-তে দেখা যাবে বাংলার যিশু সেনগুপ্তকেও।